આ ઘટના ન્યુઝીલેન્ડમાં વાઇમારામા બીચ ઉપર બની છે. હેમિનના દોઢ વર્ષથી ન્યુઝીલેન્ડમાં જ સ્થાયી થયેલી પ્રેમિકા તનવી ભાવસાર સાથે વડોદરામાં ધામધૂમથી લગ્ન થયા હતા. 14 જાન્યુઆરીના દિવસે ન્યૂઝીલેન્ડમાં નેશનલ ડે હોવાથી હેમિન અને તનવી ન્યુઝીલેન્ડના વાઇમારામા બીચ પર ફરવા માટે ગયા હતા. આ સમયે એક વિકરાળ મોજું નવદંપતિ હેમિન અને તન્વીને ખેંચી લઈ ગયું હતું. આ ઘટનાની જાણ સ્થાનિક પ્રશાસનને થતાં તુરંત જ હેલિકોપ્ટર બચાવ માટે પહોંચી ગયું હતું. આ બંનેને પ્રાથમિક સારવાર આપવામાં આવી હતી પરંતુ હેમીન બચી શક્યો ન હતો. પરિવારજનોમાંથી મળેલી માહિતી પ્રમાણે હેમિન અને તન્વી સ્કૂલમાં અભ્યાસ કરતા હતા ત્યારથી જ બંને વચ્ચે પ્રેમસબંધ બંધાયો હતો. તેઓ સાથે ન્યૂઝીલેન્ડમાં કામ કરતા હતા.